wannaphong/clean_thaiwikipedia huggingface dataset:
# หัวเสาอโศกรูปสิงห์
หัวเสาอโศกรูปสิงห์  หรือ สิงหจตุรมุขสตมภศีรษะ  เป็นประติมากรรมรูปสิงโตเอเชียยืนหันหลังชนกันบนฐานที่แกะสลักอย่างวิจิตรที่มีสัตว์อื่นประกอบอยู่ด้วย ภาพของสิงหจตุรมุขสตมภศีรษะได้ถูกนำมาวาดเป็นรูปแบบกราฟิกใช้เป็นตราประจำชาติอินเดียนับตั้งแต่ปี 1950 เป็นต้นมาState Emblem, Know India india.gov.in สตมภศีรษะนี้เคยตั้งอยู่บนยอดของอโศกสตมภ์ที่สารนาถ สถานที่สำคัญทางศาสนาพุทธ โดยพระเจ้าอโศกมหาราชในราว 250 ปีก่อนคริสตกาล ตัวอโศกสตมภ์ (เสาอโศก) นั้นยังคงตั้งอยู่ที่สถานที่เดินที่พบที่สารนาถ ส่วนหัวเสา (สตมภศีรษะ) นั้นปัจจุบันจัดแสดงอยู่ในพิพิธภัณฑ์สารนาถ รัฐอุตตรประเทศ ประเทศอินเดีย ความสูงของหัวเสาสูงรวม 2.15 เมตร (7 ฟุต) รวมฐาน หัวเสาจตุรมุขนี้มีรายละเอียดที่ครบสมบูรณ์ที่สุดในบรรดาหัวเสาอื่น ๆ ของอโศกสตมภ์ที่หลงเหลือมาถึงปัจจุบัน และมีจารึกพระบรมราชโองการของพระเจ้าอโศก หัวเสาบางชิ้นที่เหลืออยู่มีสัตว์เพียงตัวเดียว (เอกมุขสตมภศีรษะ) เช่นที่สาญจีHarle, 24

หัวเสานี้แกะสลักจากหินทรายก้อนเดี่ยวขัดเงา และถูกสร้างให้แยกออกจากตัวเสามาตั้งแต่แรก สตมภศีรษะนั้นประกอบด้วยสิงโตเอเชียสี่ตัวบนอะบาคัสและฟรีซ พร้อมกับภาพสลักนูนสูงแสดงช้าง, ม้า, กระทิง, สิงโต คั่นด้วยลักษณะของล้อราชรถ ทั้งหมดนี้ตั้งอยู่บรบานบัวคว่ำรูประฆัง ดั้งเดิมแล้วหัวเสานี้ครอบด้วย 'ธรรมจักร' หรือ "อโศกจักร" ที่มี 32 ซี่ มีการพบธรรมจักรลักษณะนี้หักอยู่ที่ค้นพบเสาAllen, caption at start of Chapter 15 ลักษณะหัวเสาที่ครอบด้วยธรรมจักรนี้มีการสร้างเลียนแบบขึ้นในศตวรรษที่ 13 โดยพระยามังรายและถูกรักษาไว้อย่างดีที่วัดอุโมงค์ จังหวัดเชียงใหม่
# สตฺยเมว ชยเต
สัตยเมวชยเต (, Satyameva Jayate; , IAST: ; แปลว่า "ความจริงเท่านั้นที่มีชัย") เป็น มนตร์ จากคัมภีร์ในศาสนาฮินดูชื่อ มุณฑโกปนิษัท ภายหลังประเทศอินเดียได้รับเอกราช ได้นำเอามาใช้เป็นคติพจน์ประจําชาติอินเดียเมื่อวันที่ 26 มกราคม 1950 ซึ่งเป็นวันที่อินเดียได้รับสถานะเป็นสาธารณรัฐ
ที่มา
คำขวัญนี้มาจาก มนตร์ บทที่ 3.1.6 จาก มุณฑโกปนิษัท ซึ่งปรากฏดังต่อไปนี้:

เป็นอักษรเทวนาครี
सत्यमेव जयते नानृतं सत्येन पन्था विततो देवयानः ।
येनाक्रमन्त्यृषयो ह्याप्तकामा यत्र तत् सत्यस्य परमं निधानम् ॥

ทับศัพท์ (อักษรละติน)
satyameva jayate nānṛtaṃ
satyena panthā vitato devayānaḥ
yenākramantyṛṣayo hyāptakāmā
yatra tat satyasya paramaṃ nidhānam

ทับศัพท์ (ภาษาไทย)
สตฺยเมว ชยเต นานฤตํ
สตฺเยน ปนฺถา วิตโต เทวยานะ
เยนากฺรมนฺตฺยฤษโย หฺยาปฺตกามา
ยตฺร ตตฺ สตฺยสฺย ปรมํ นิธานมฺ

แปลเป็นภาษาอังกฤษ
Truth alone triumphs; not falsehood.
Through truth the divine path is spread out
by which the sages whose desires have been completely fulfilled,
reach to where is that supreme treasure of Truth.

ดูเพิ่ม
รายชื่อคำวัญประจำรัฐของอินเดีย
ทรูธพรีเวลส์ (ความจริงจะคงอยู่) คติพจน์ประจําชาติของประเทศเช็กเกีย ซึ่งมีความหมายเดียวกัน
# การทำแท้งด้วยยา
การทำแท้งด้วยยา หรือ การยุติการตั้งครรภ์ด้วยยา คือการชักนำให้เกิดการแท้งโดยการใช้ยา แทนที่จะเป็นการทำหัตถการหรือการผ่าตัด สูตรยาที่มีการแนะนำให้ใช้มักเป็นการใช้ยาหลายอย่างร่วมกัน โดยเริ่มจากไมฟีพริสโตนแล้วตามด้วยไมโซพรอสตอล การทำแท้งโดยใช้ยาทั้งสองอย่างนี้ถือเป็นการทำแท้งด้วยยาที่ปลอดภัยและได้ผลในหลายอายุครรภ์ หากไม่มีหรือไม่สามารถใช้ไมฟีพริสโตนได้อาจใช้ไมโซพรอสตอลเพียงอย่างเดียวก็ได้
อ้างอิง
# หลุทวิหาร
ฮาลุดวิหาร  เป็นบริเวณที่อยู่ห่างไป  ทางตะวันตกเฉียงใต้จากแหล่งมรดกโลกโสมปุระมหาวิหาร (Somapura Mahavihara) ในปาหาฑปูร์ (Pahapur) ในอำเภอนาวคาวน์ของประเทศบังกลาเทศ ลักษณะเฉพาะของบริเวณนี้คือ "เนินขนาดใหญ่ที่กว้าง 100 ฟุตกับสูง 25 ฟุต"Halud Vihara, UNESCO World Heritage Centre แต่ยังมีเนินอื่นและส่วนโครงสร้างอิฐที่ยังหลงเหลืออยู่ ประติมากรรมบางส่วนถูกนำออกไปจากบริเวณ เพราะเกิดจากชาวบ้านนำอิฐมาใช้ใหม่ บริเวณนี้ตั้งอยู่ในหมู่บ้านฮาลุดวิหาร ซึ่งรู้จักกันในชื่อท้องถิ่นว่า ทวีปคัญช์ (Dvipganj) การขุดค้นแสดงให้เห็นถึงบริเวณของศาสนาพุทธในสมัยกลางตอนต้น ซึ่งเป็นช่วงเวลาเดียวกันกับสมปุระมหาวิหารกับสีตาโกฏวิหาร ในนาวับคัญช์ อำเภอทินัชปุระ

 สถานะมรดกโลก 
หลุทวิหารได้รับการขึ้นทะเบียนโดยยูเนสโกในรายชื่อเบื้องต้นเมื่อวันที่ 17 กุมภาพันธ์ ค.ศ. 1999 ในหมวดหมู่วัฒนธรรม

ดูเพิ่ม
 รายชื่อแหล่งโบราณคดีในประเทศบังกลาเทศ
# นอร์ท อเมริกัน X-15
นอร์ท อเมริกัน X-15 เป็นเครื่องบินทดสอบไฮเปอร์โซนิคที่ขับเคลื่อนด้วยเครื่องยนต์จรวด ถูกใช้งานโดยกองทัพอากาศสหรัฐและนาซ่า 

X-15 ได้ทำสถิติเกี่ยวกับความเร็วและความสูงได้ในทศวรรษที่ 1960 โดยได้บินข้ามเส้นคาร์มันน์และกลับมาพร้อมกับข้อมูลที่จำเป็นในการออกแบบอากาศยานและยานอวกาศ  สถิติโลกของ X-15 สำหรับเครื่องบินแบบมีคนขับที่ทำความเร็วได้สูงสุดเกิดขึ้นในเดือนตุลาคม ปี 1967 เมื่อ วิลเลี่ยม เจ.ไนท์ บินด้วยความเร็ว มัค 6.70 (7,274 กม./ชม. ; 2,021 เมตร/วินาที) ที่ความสูง 31,120 เมตร สถิตินี้ยังคงไม่มีใครทำลายได้ในปัจจุบันhttps://www.businessinsider.com/the-x15-rocket-plane-was-the-fasted-manned-aircraft-ever-2019-9

ในระหว่างโครงการ X-15 นักบินจำนวน 12 คนได้บินรวมกันทั้งหมด 199 เที่ยวบิน ซึ่ง 8 คนในนี้มีเที่ยวบินถึง 13 เที่ยวบินที่ตรงกับเกณฑ์ของกองทัพอากาศที่ว่า นักบินที่บินขึ้นไปสูงกว่า 50 ไมล์ (80 กม.) จะถูกนับว่าเป็นนักบินอวกาศ ทำให้นักบินของกองทัพอากาศได้รับเหรียญตรานักบินอวกาศในทันที
# ซันไชน์ (เพลงของแกเบรียล)
"ซันไชน์" (อังกฤษ: Sunshine) คือเพลงของ แกเบรียล นักร้องหญิงชาวอังกฤษ แต่งโดย แกเบรียล และ โจนาธาน ชอร์ตเทน ใช้เป็นซิงเกิลเปิดตัวอัลบั้มที่สามของเธอที่ชื่อว่า ไรส์ (พ.ศ. 2542) เพลงนี้กลายเป็นเพลงที่ติดอันดับท็อป 10 ของเธอ โดยครองอันดับที่ 9 ใน ชาร์ตซิงเกิลแห่งสหราชอาณาจักร

ในปี พ.ศ. 2562 DJ Spoony ร่วมกับ Katie Chatburn และ Ignition Orchestra ได้ร่วมงานกับแกเบรียลโดยนำเวอร์ชัน Wookie remix มาบันทึกเสียงใหม่เป็นเวอร์ชันออเคสตราสำหรับลงอัลบั้มคัฟเวอร์ Garage Classical เป็นอัลบั้มเพลงแนวยูเคการาจ

ในเดือนกันยายน พ.ศ. 2562 NME ได้เขียนถึงเวอร์ชัน Wookie remix ของ "ซันไชน์" ลงในบทความ "25 essential UK garage anthems" 

 รายชื่อเพลง 

 ชาร์ต 
 ชาร์ต (พ.ศ. 2542-2543) อันดับสูงสุดยุโรป (Eurochart Hot 100)42เนเธอร์แลนด์ (Single Top 100)98สกอตแลนด์ (OCC)19ยูเคซิงเกิลส์ (OCC)9ยูเคอาร์แอนด์บี (OCC)2

 การรับรองยอดขาย 
โซนระดับยอดขายหน่วย/ยอดขายสหราชอาณาจักร (BPI) เงิน 200,000link=|alt=double-dagger link=|alt=double-daggerยอดขาย + จำนวนสตรีมมิ่งที่นับจากการรับรองเพียงอย่างเดียว
# ฉนวนลาชึน
thumb|upright=1.3|จุดตรวจในฉนวนลาชึน
ฉนวนลาชึน  เป็นช่องเขา ที่เชื่อมระหว่างอาร์มีเนียกับสาธารณรัฐนากอร์โน-คาราบัค (อาร์ทซัค) ในทางนิตินัยฉนวนนี้ตั้งอยู่ในเขตลาชึนของอาเซอร์ไบจาน แต่ในทางพฤตินัยตั้งอยู่ในจังหวัดคาชาทัฆของสาธารณรัฐนากอร์โน-คาราบัคซึ่งประกาศตนเองเป็นเอกราช ภายในฉนวนเป็นที่ตั้งของเมืองลาชึน หมู่บ้านซาบุฆ และหมู่บ้านซุส

ในช่วงสงครามนากอร์โน-คาราบัคครั้งที่ 1 (พ.ศ. 2531–2537) ฉนวนลาชึนอยู่ภายใต้การควบคุมของกองทัพป้องกันสาธารณรัฐนากอร์โน-คาราบัค ในแถลงการณ์ต่อสหประชาชาติเมื่อวันที่ 18 กันยายน พ.ศ. 2548 เอลมาร์ มัมมัดยารอฟ รัฐมนตรีว่าการกระทรวงการต่างประเทศของอาเซอร์ไบจาน กล่าวว่า "เรื่องการติดต่อสื่อสารระหว่างชาวอาร์มีเนียที่อาศัยอยู่ในภูมิภาคนากอร์โน-คาราบัคของอาเซอร์ไบจานกับอาร์มีเนีย และระหว่างชาวอาเซอร์ไบจานที่อาศัยอยู่ในภูมิภาคนาคีชีวันของอาเซอร์ไบจานกับส่วนที่เหลือของประเทศ เราขอเสนอให้ทั้งสองฝ่ายสามารถใช้ฉนวนลาชึน –ซึ่งควรเรียกว่า "ถนนสายสันติ"– ได้ทั้งขาไปและขากลับ ภายใต้เงื่อนไขว่าความปลอดภัยของถนนสายนี้จะได้รับการรับประกันโดยกองกำลังรักษาสันติภาพนานาชาติในระยะเริ่มแรก"UN General Assembly 2005

จากผลของสงครามนากอร์โน-คาราบัค พ.ศ. 2563 ซึ่งจบลงด้วยข้อตกลงสงบศึกที่รัสเซียเป็นตัวกลางไกล่เกลี่ย ฉนวนลาชึนจะกลายเป็นจุดเชื่อมต่อระหว่างอาร์มีเนียกับสาธารณรัฐนากอร์โน-คาราบัค เพื่อรับประกันว่าการขนส่งผู้คนและสินค้าจะเป็นไปอย่างปลอดภัยภายใต้ข้อตกลงสงบศึกดังกล่าว รัสเซียจะส่งเจ้าหน้าที่รักษาสันติภาพไปประจำการที่ฉนวนในระยะเวลา 5 ปีแรก
# จิตรคุปตมนเทียร (ขชุราโห)
จิตรคุปตมนเทียร (Chitragupta temple) เป็นโบสถ์พราหมณ์ที่สร้างขึ้นในศตวรรษที่ 11 เพื่อบูชาพระสุรยะ ตั้งอยู่ในเมืองขชุราโห รัฐมัธยประเทศ ประเทศอินเดีย ในทางสถาปัตยกรรมแล้วมีลักษณะที่คล้ายเคียงมากกับเทวีชรทัมพีมนเทียรซึ่งตั้งอยู่ใกล้กัน

 ประวัติ 
จากหลักฐานทางจารึกพบว่าการก่อสร้างของมนเทียรน่าจะมีขึ้นในราวปี 1020-1025 และน่าจะมีการวางศิลาฤกษ์ในวนัที่ 23 กุมภาพันธ์ 1023 ในโอกาสของพิธีศิวราตรี

 สถาปัตยกรรม 
จิตรคุปตมนเทียรมีลักษณะที่ใกล้เคียงกับเทวีชคทัมพีมนเทียรซึ่งตั้งอยู่ใกล้กัน มีครรภคฤห์ที่มีพื้นที่สำหรับปริกรม, ซุ้มหน้าประตู, มหามณฑป และโถงทางเข้า โถงหลักมีเพดานเป็นการออกแบบในรูปแปดเหลี่ยม ตกแต่งอย่างวิจิตรมากกว่าชคทัมพีมนเทียร จึงเป็นไปได้ว่าจิตรคุปตมนเทียรนี้สร้างขึ้นภายหลังไล่เลี่ยกัน ส่วนหลังคาที่เป็นลักษณะไล่ระดับนั้นไม่ได้โดดเด่นหากเทียบกับมนเทียรอื่น ๆ ในขชุราโห

 เทวรูป 

ภายในครรภคฤห์ประดิษฐานเทวรูปที่ปรักหักพังเล็กน้อยสูง  เป็นรูปเคารพของพระสุรยะประทับยืนบนราชรถม้าเจ็ดตัว ทรงเครื่องประดับและทรงถือดอกบัว บนขื่อหระตูของครรภคฤห์ปรากฏรูปสลักของพระสุรยะในลักษณะใกล้เคียงกัน
# ทัง โหล่วเหวิน
ทัง โหล่วเหวิน หรือ ร๊อกซาเน่ ถง  เป็นนักแสดง, พิธีกรรายการโทรทัศน์, นางแบบหญิงชาวจีน มีผลงานเด่นคือ เกมโกง โค่นพันธมิตร, เปาบุ้นจิ้น

ประวัติ
เธอเกิดที่ฮ่องกง เธอเป็นลูกคนโต โดยเธอมีน้องสาวสองคน เธอเป็นหลานสาวของ Kent Tong นักแสดงชาวฮ่องกง เธอจบการศึกษาจาก มหาวิทยาลัยยูนิเวอร์ซิตี คอลเลจ ลอนดอน

ในปี 2012 เธอเข้าประกวดนางงามฮ่องกงและติดอันดับ 6 เธอได้รับรางวัลทูตการท่องเที่ยว ต่อมาเธอได้เซ็นสัญญาเป็นนางแบบกับค่าย Primo ต่อมาเธอได้แสดงละครกับช่อง TVB และเริ่มแสดงเรื่องแรกในซิทคอม Come Home Love ในบท หลี่ ซือซื่อ และเธอยังเป็นพิธีกรร่วมในรายการเพื่อการศึกษา Sidewalk Scientist (ในซีซั่น 2)

ในปี 2015 ละครเรื่อง With or Without You เธอรับบทเป็น หยินหัง เธอได้แสดงนำเป็นเรื่องแรกในปี 2017 The Tofu War, แสดงนำร่วมกับ Nancy Sit และ Lai Lok-yi

ในปี 2019 เธอแสดงในละครเรื่อง Handmaidens United คู่กับ Jacqueline Wong ในปี 2019 Tong ได้รับเลือกให้มาแสดงแทน Jacqueline Wong ในการถ่ายทำ Forensic Heroes IV.

 ผลงานด้านการแสดง 

ละครโทรทัศน์
+  ปี เรื่อง รับบท หมายเหตุ 2012-15  Come Home Love  Lee Sze-sze (李思思)  นักแสดงสมทบ 2015  With or Without You  Yin Hung (嫣　紅)  นักแสดงสมทบ 2015-16 The Executioner  Sun Yuet (新　月)  แขกรับเชิญ 2016  Fashion War  Yuen Fong-fong (阮芳芳)  นักแสดงสมทบ My Dangerous Mafia Retirement Plan  So Yau-nam (young) (蘇佑琳-青年)  แขกรับเชิญ Come Home Love: Dinner at 8   Yan (邱慧茵) แขกรับเชิญ Between Love & Desire  Haley Wong Hiu-yan (王曉欣)  นักแสดงสมทบตัวเอก A Fist Within Four Walls  Connie (幗)  นักแสดงสมทบ 2017  Provocateur  Amber Chou Pui-yu (鄒珮瑜)   นักแสดงสมทบตัวเอก My Dearly Sinful Mind  Icy Tsang Sau-yi (曾秀怡)  นักแสดงสมทบ The Unholy Alliance  Kelly Law Ho-man (羅皓雯)  นักแสดงสมทบ The Tofu War  Szeto Nam (司徒嵐)   นักแสดงนำ 2018  Birth of a Hero  Ai Bing-bing (艾冰冰)   นักแสดงสมทบตัวเอก Daddy Cool Liu Sui-fong/Poon Hui-lam (廖瑞芳/潘曉琳)  แขกรับเชิญ Another Era Alice Yuen Ling-kiu (阮令翹)  นักแสดงสมทบตัวเอก 2019  My Commissioned Lover  Long Chiu-shun (郎朝信)   นักแสดงสมทบตัวเอก Justice Bao: The First Year Pong Gum-tsz (龐金枝)  แขกรับเชิญ Big Coalition of Maids Yuet Kao/Mok Siu-chui (月皎/莫小翠)  นักแสดงนำ 2020 Forensic Heroes IV Chris Tsui Yi (徐意)  นักแสดงสมทบตัวเอกAirport Strikers Nana Yu On-na (余安娜)  นักแสดงสมทบตัวเอก TBA Say Lie Cheung Yuet-sun(張玥晨) นักแสดงสมทบตัวเอก一笑渡凡間 So Yau (蘇柔) นักแสดงนำกำลังถ่ายทำBarrack O’Karma 2   นักแสดงสมทบ

 ภาพยนตร์ 
 2019 Line Walker 2 (2019)Roxanne Tong at douban.com
Roxanne Tong at chinesemov.com

References
# ดินแดนรอบนากอร์โน-คาราบัคที่กลุ่มชาติพันธุ์อาร์มีเนียยึดครอง
1. แคลแบแจร์
2. ลาชึน
3. กูบัดลือ
4. แซงกีลัน5. แจบรายึล
6. ฟือซูลี
7. อัฆดัม
ดินแดนรอบนากอร์โน-คาราบัคที่กลุ่มชาติพันธุ์อาร์มีเนียยึดครอง  คือพื้นที่โดยนิตินัยของอาเซอร์ไบจานที่ตั้งอยู่นอกแคว้นปกครองตนเองนากอร์โน-คาราบัคในอดีตและเคยถูกกองกำลังกลุ่มชาติพันธุ์อาร์มีเนียของสาธารณรัฐนากอร์โน-คาราบัค (อาร์ทซัค) ยึดครองหลังสิ้นสุดสงครามนากอร์โน-คาราบัคครั้งที่ 1 (พ.ศ. 2531–2537) พื้นที่ดังกล่าวมีอาณาเขตเทียบเท่ากับเขตต่าง ๆ ของสาธารณรัฐสังคมนิยมโซเวียตอาเซอร์ไบจาน ยกเว้นเขตแคลแบแจร์ซึ่งปัจจุบันครอบคลุมส่วนหนึ่งของอดีตแคว้นปกครองตนเองนากอร์โน-คาราบัคด้วย ณ เดือนพฤศจิกายน พ.ศ. 2563 พื้นที่เหล่านี้กำลังถูกโอนจากการควบคุมของกลุ่มชาติพันธุ์อาร์มีเนียกลับสู่การควบคุมของอาเซอร์ไบจานเนื่องจากผลของสงครามนากอร์โน-คาราบัค พ.ศ. 2563

ในขณะที่ประชากรส่วนใหญ่ของแคว้นปกครองตนเองนากอร์โน-คาราบัคเป็นกลุ่มชาติพันธุ์อาร์มีเนีย ประชากรส่วนใหญ่ของเขตต่าง ๆ ที่อยู่ติดกับแคว้นนี้เป็นกลุ่มชาติพันธุ์อาเซอร์ไบจานจนกระทั่งพวกเขาถูกเนรเทศออกไปในช่วงสงครามนากอร์โน-คาราบัคครั้งที่ 1РГАЭ, ф. 1562, оп. 336, д. 999, 1244, 1565, 1566-д, 1567, 5925, 7879 ระหว่างสงครามครั้งนี้ คณะมนตรีความมั่นคงแห่งสหประชาชาติได้ผ่านข้อมติ 4 ข้อซึ่งเรียกร้องให้กองกำลังทั้งหมดที่ยึดครองดินแดนรอบนากอร์โน-คาราบัคอยู่ถอนตัวออกไป ต่อมาใน พ.ศ. 2551 สมัชชาใหญ่แห่งสหประชาชาติได้ผ่านข้อมติที่ 62/243 ซึ่งเรียกร้องให้มีการถอนกองกำลังกลุ่มชาติพันธุ์อาร์มีเนียออกจากดินแดนที่ถูกยึดครองของอาเซอร์ไบจาน

หลังสงครามนากอร์โน-คาราบัคใน พ.ศ. 2563 กองกำลังกลุ่มชาติพันธุ์อาร์มีเนียสูญเสียการควบคุมเขตฟือซูลี, แจบรายึล, แซงกีลัน และกูบัดลือ และตกลงที่จะถอนตัวออกจากเขตอัฆดัม, แคลแบแจร์ และลาชึน โดยคืนให้แก่อาเซอร์ไบจานภายในวันที่ 1 ธันวาคม พ.ศ. 2563 ข้อตกลงนี้ได้รับการประมวลไว้ในสนธิสัญญาสันติภาพที่รัสเซียเป็นตัวกลางไกล่เกลี่ยและจะนำมาบังคับใช้โดยทหารรักษาสันติภาพของรัสเซียภายในช่วงห้าปีแรก ส่วนหนึ่งของข้อตกลงนี้ยังกำหนดให้รัสเซียส่งทหารรักษาสันติภาพไปประจำการที่ฉนวนลาชึนซึ่งเชื่อมต่ออาร์มีเนียเข้ากับพื้นที่ของสาธารณรัฐนากอร์โน-คาราบัคที่ยังคงอยู่ภายใต้การควบคุมของกลุ่มชาติพันธุ์อาร์มีเนีย
# แทนตะวัน ทัดเดโอ มายอลิ แม็คจิโอลิ
แทนตะวัน ทัดเดโอ มายอลิ แม็คจิโอลิ (เกิด 24 เมษายน พ.ศ. 2546) ชื่อเล่น แทนบันเทิงคนดังมาเยือนทำความรู้จัก'เจนนี่-แทน'ไทยซูเปอร์โมเดล-สมาร์บอย 2019เป็นนักแสดง นายแบบ นักกีฬาลูกครึ่งไทย-อิตาลี เริ่มเข้าสู่วงการบันเทิงตั้งแต่อายุ 12 ปี มีผลงานละครเรื่องแรก เลือดมังกร ตอน เสือ ในบทบาท "เสือ" (วัยเด็ก) ออกอากาศทางช่อง 3 เมื่อปี 2558 และได้ประกวด Smart Boy 2019 ในการประกวดไทยซุปเปอร์โมเดลคอนเทสต์ 2019 ได้รับรางวัลชนะเลิศ“แทนตะวัน ทัดเดโอ” หล่อกะชากใจ!! 15 วัยใส โมเดลิ่งรุมตอมงานดี-โปรไฟล์แน่น “แทนตะวัน ทัตเดโอ”

 ประวัติ 
แทนตะวันเกิดเมื่อวันที่ 24 เมษายน พ.ศ. 2546 เป็นนักแสดง นายแบบ นักกีฬาลูกครึ่งไทย-อิตาลี มีน้องชายชื่อ ปราณตะวัน ฟิลิปโป้ มายอลิ แม็คจิโอลิ ปัจจุบันอาศัยกับครอบครัวที่ประเทศไทยน้องแทนตะวัน อนันดา เอเวอร์ริ่งแฮมส่องอดีตดาราเด็ก แทนตะวัน โตเร็วแถมงานดีมาก!สำเร็จการศึกษาโรงเรียนมัธยมศึกษาที่โรงเรียนสาธิตแห่งมหาวิทยาลัยรังสิต

แทนตะวันเริ่มเข้าสู่วงการบันเทิงตั้งแต่อายุ 12 ปี มีผลงานละครเรื่องแรก เลือดมังกร ตอน เสือ ในบทบาท "เสือ" (วัยเด็ก) ออกอากาศทางช่อง 3 เมื่อปี 2558 ปัจจุบันเมื่อปี 2562 แทนตะวันได้ประกวด Smart Boy 2019 ในการประกวดไทยซุปเปอร์โมเดลคอนเทสต์ 2019 ได้รับรางวัลชนะเลิศ ได้ลงนามสัญญาเป็นนักแสดงในสังกัดช่อง 7 เอชดี 5 ปีปัจจุบันเป็นนักแสดงอิสระแล้วแทนตะวัน เจนนี่ คว้าตำแหน่งไทยซูเปอร์โมเดล 2019

 ผลงานด้านกีฬา 

แทนตะวันเริ่มเข้าสู่วงการเป็นนักกีฬาในการแข่งขันกีฬาเทนนิสชนะเลิศ 2 รายการ ในการแข่งขันกีฬาระดับประเทศแทนตะวัน ทัดเดโอ จากนักแสดงเด็ก สู่การเป็นนักกีฬาเทนนิสระดับประเทศ

 ผลงาน 
 ละครโทรทัศน์ทั้งหมดออกอากาศทางช่อง 7 

|-
|rowspan = "1" align = "center"| 2565 ||align = "center"| สามีชั่วคืน ||align = "center"| คชา
|-
|rowspan = "1" align = "center"| 2566 ||align = "center"| ฮักหลาย มายเลดี้ ||align = "center"| ไตรทัพ 
|-
|2567
| align="center" | เล่ห์ร้ายเกมลวง || align="center" | เจนภพ
|-
| align="center" | 2568 || align="center" | ลูกผู้ชายหัวใจเพชร|| align="center" | เพชร   
|-
|}

 ละครสั้น 
 ละครสั้นทั้งหมดด้านล่างนี้ออกอากาศทางช่อง 7HD

|rowspan = "3" align = "center"| 2565 ||align = "center"|  ฟ้ามีตา ตอน ทุกครั้งที่ได้ยินคำนี้ ||align = "center"| ฟิล์ม
|-
|align = "center"| นิรยภพ ||align = "center"| ยมนิวัต
|-
|align = "center"|  ฟ้ามีตา ตอน ผู้รอด ||align = "center"| นิค
|-
|}
# วาดีอัสซะลาม
วาดีอัสซะลาม  เป็นสุสานในศาสนาอิสลาม ที่ตั้งอยู่ในเมืองศักดิ์สิทธิ์แห่งนาจาฟ ประเทศอิรัก จัดเป็นสุสานที่ใหญ่ที่สุดในโลก ครอบคลุมพื้นที่ 1,485.5 เอเคอร์ และมีศพอยู่หลายล้านศพฝังที่นี่HOW BIG IS WADI-US-SALAAM CEMETERY? , washingtonmonthly.com. และยังคงมีการฝังศพต่อเนื่องมาตลอด 1,400 ปี ซึ่งในปล่องใต้ดินแต่ละปล่องบรรจุศพได้ถึง 50 ร่าง ที่นี่ยังดึงดูดผู้แสวงบุญให้มาเยือนจำนวนหลายล้านคนต่อปี

ความเก่าแก่ของสุสานที่นี่นั้นย้อนหลังไปได้ถึงสมัยจักรวรรดิพาร์เธียและจักรวรรดิซาเซเนียน และมีความเชื่อมโยงกับเมืองต่าง ๆ ในสมัยเมโสโปเตเมีย ที่มีลักษณะของสุสานใกล้เคียงกัน ทั้งนี้ในช่วงสงครามอิรักที่นี่มีศพถูกฝังทุกวันเฉลี่ย 200 ถึง 250 ศพ อย่างไรก็ดีในปี ค.ศ. 2010 จำนวนศพที่ฝังได้ลดลงเหลือน้อยกว่า 100 ศพต่อวัน มีการกะประมาณว่า ทุกปีจะมีศพใหม่ถึง 50,000 ศพถูกฝังที่สุสานแห่งนี้จากทั่วโลก เพิ่มขึ้นจาก 20,000 ศพต่อปีในช่วงต้นคริสต์ศตวรรษที่ 20 โดยเฉพาะศพจากอิหร่าน ซึ่งชาวอิรักและชาวอิหร่านมากมายหลายครอบครัวมีศพญาติถูกฝั่งที่นี่
# ลารุงการ์
ลารุงการ์ (, , luoruoxiang) ในหุบเขาลารุง เป็นชุมชนใน Sêrtar County ของเขตปกครองตนเองทิเบต Garzê ในมณฑลเสฉวน ประเทศจีน หรือที่รู้จักกันในชื่อ “Kham” ส่วนลารุงการ์เป็นชื่อท้องถิ่นของชุมชนของนักศึกษาชาวทิเบตและชาวจีนฮั่นส่วนใหญ่ ซึ่งขยายใหญ่ขึ้นโดยรอบ Serta Larung Five Science Buddhist Academy ก่อตั้งขึ้นในปี 1980 โดย Kyabje Khenchen Jigme Phuntsok 

ผู้อยู่อาศัยที่นี่จะเป็นหมู่พระสงฆ์ แม่ชี ผู้ถือสัตย์ปฏิญาณ และพระอุปัฏฐาก  Larung Gar ได้รับการพิจารณาว่าเป็นศูนย์กลางพระอารามทางพระพุทธศาสนาที่ใหญ่ที่สุด จนกระทั่งถูกรื้อทำลายโดยรัฐบาลจีนในเดือนกรกฎาคม ปีค.ศ. 2016 ด้วยเหตุผลทางความมั่นคงของชาติ
# โยนาทัน ฮอร์เน
โยนาทัน ฮอร์เน (17 มกราคม ค.ศ. 1989 –) เป็นนักคาราเต้ชาวเยอรมัน ในการแข่งคาราเต้ชิงแชมป์โลก 2018 ที่มาดริด ประเทศสเปน เขาได้รับรางวัลเหรียญทองจากการแข่งรุ่นน้ำหนัก 84 กก. ขึ้นไปชาย เขาได้รับการกำหนดให้เป็นตัวแทนของประเทศเยอรมนีในการแข่งโอลิมปิกฤดูร้อน 2020 ที่โตเกียว ประเทศญี่ปุ่น

นอกจากนี้ เขายังได้รับรางวัลเหรียญทองจากการแข่งหกครั้งในคาราเต้ชิงแชมป์ยุโรป และครั้งล่าสุดในการแข่งคาราเต้ชิงแชมป์ยุโรป 2019 ซึ่งจัดขึ้นที่กัวดาลาฆารา ประเทศสเปน

 อาชีพ 
thumb|left|โยนาทัน ฮอร์เน ปะทะชาฮิน อตามอฟ ในการแข่งคาราเต้ 1 พรีเมียร์ลีก 2018 ที่เบอร์ลิน

ในปี ค.ศ. 2013 เขาได้เป็นตัวแทนของประเทศเยอรมนีในการแข่งเวิลด์เกมส์ 2013 ซึ่งจัดขึ้นที่กาลิ ประเทศโคลอมเบีย และได้รับรางวัลเหรียญทองจากการแข่งคูมิเตะชายรุ่นน้ำหนัก 84 กก. ขึ้นไป ส่วนในปี ค.ศ. 2017 เขาลงแข่งในรายการคูมิเตะชายรุ่นน้ำหนัก 84 กก. ขึ้นไป ในการแข่งเวิลด์เกมส์ 2017 ซึ่งจัดขึ้นที่วรอตสวัฟ ประเทศโปแลนด์ โดยที่เขาถูกคัดออกในรอบแพ้คัดออก

ในปี ค.ศ. 2015 เขาได้รับรางวัลเหรียญเงินจากการแข่งรายการชายรุ่นน้ำหนัก 84 กก. ขึ้นไป ในการแข่งกีฬายูโรเปียนเกมส์ 2015 ซึ่งจัดขึ้นที่บากู ประเทศอาเซอร์ไบจาน ส่วนในการแข่งยูโรเปียนเกมส์ 2019 ซึ่งจัดขึ้นที่มินสค์ ประเทศเบลารุส เขาได้รับหนึ่งในเหรียญทองแดงจากการแข่งรุ่นน้ำหนัก 84 กก. ขึ้นไปชาย

 ความสำเร็จ 
ค.ศ. การแข่ง สถานที่ อันดับ อีเวนต์2008ชิงแชมป์โลกโตเกียว ประเทศญี่ปุ่น 3คูมิเตะ +80 กก.2009เวิลด์เกมส์เกาสฺยง ประเทศไต้หวัน 1คูมิเตะ +80 กก.2013เวิลด์เกมส์กาลิ ประเทศโคลอมเบีย 1คูมิเตะ +84 กก.2014ชิงแชมป์โลกเบรเมิน ประเทศเยอรมนี 2คูมิเตะทีม2018ชิงแชมป์โลกมาดริด ประเทศสเปน 1คูมิเตะ +84 กก.2019ยูโรเปียนเกมส์มินสค์ ประเทศเบลารุส 3คูมิเตะ +84 กก.
# บิลบอร์ดเจแปนฮอต 100
บิลบอร์ดเจแปนฮอต 100  เป็นชาร์ตเพลงรายสัปดาห์ในประเทศญี่ปุ่นซึ่งรวบรวมข้อมูลโดยบิลบอร์ดเจแปนและฮันชินคอนเทนส์ลิงก์ตั้งแต่เดือนกุมภาพันธ์ ค.ศ. 2008 ชาร์ตเพลงนี้จะปรับปรุงข้อมูลช่วงกลางสัปดาห์

เพลงแรกที่ขึ้นอันดับ 1 ในชาร์ตนี้คือ "สเต็ปแอนด์โก" โดยวงอาราชิ โดยส่วนใหญ่แล้วเพลงที่ขึ้นอันดับ 1 จะเป็นเพลงภาษาญี่ปุ่น อย่างไรก็ตาม เพลงจากต่างประเทศเคยขึ้นอันดับ 1 ในชาร์ตนี้จำนวน 4 เพลงได้แก่ "บลีดดิงเลิฟ" โดยเลโอนา ลูวิส (8 พฤษภาคม ค.ศ. 2008) "เบลมอิตออนเดอะเกิลส์" โดยมิคา (28 กันยายน ค.ศ. 2009) "บอร์นดิสเวย์" โดยเลดีกากา (11 เมษายน ค.ศ. 2011) และ "แกลดยูเคม" โดยวงเดอะวอนเทด (20 พฤษภาคม ค.ศ. 2013) วงไอดอลเอเคบีโฟร์ตีเอตมีเพลงอันดับ 1 มากที่สุด โดยมีจำนวน 43 เพลง

 การจัดอันดับ 
ในช่วงแรก (ค.ศ. 2008–2010) ชาร์ตจะใช้ข้อมูลจากยอดขายซีดีซิงเกิลโดยซาวด์สแกนเจแปน จากยอดขายแผ่นซีดีตามร้านทั่วประเทศ และข้อมูลจากสถานีวิทยุทั่วประเทศซึ่งรับจากบริษัทแพลนเทคในประเทศญี่ปุ่น ในเดือนธันวาคม ค.ศ. 2010 ชาร์ตนี้ได้เริ่มนำข้อมูลจากการสั่งซื้อออนไลน์และยอดขายจากไอทูนส์เจแปนเข้ามาประกอบ นอกจากนี้ ข้อมูลจากการทวีตเกี่ยวกับเพลงซึ่งรวบรวมโดยเอ็นทีทีเดตาและข้อมูลจากเกรซโนตซึ่งนับจำนวนครั้งที่ซีดีถูกเปิดโดยคอมพิวเตอร์ก็เริ่มนำมาใช้ตั้งแต่เดือนธันวาคม ค.ศ. 2013 นอกจากนี้บิลบอร์ดเจแปนได้เริ่มประสานงานกับบริษัทจำหน่ายเพลงและบริษัทให้บริการสตรีมตั้งแต่ ค.ศ. 2016 เพื่อเปิดช่องทางให้ผู้ฟังซื้อเพลงได้

 เพลงที่มีจำนวนสัปดาห์ที่ขึ้นอันดับ 1 มากที่สุด 
 อันดับ เพลง ศิลปิน จำนวนสัปดาห์รวม ปีที่เผยแพร่1"โคอิ"เก็ง โฮชิโนะ1120162="เลมอน"เค็นชิ โยเนซุ72018"พรีเทนเดอร์" ออฟฟิเชียลฮิเกดันดิซึม2019"ไอเลิฟ..."20205"โยรุนิคาเกรุ"โยอาโซบิ620206"โฮมูระ"ลิซ่า420207"คริสต์มาสซอง"แบ็กนัมเบอร์320158="คิเซกิ"GReeeeN22008"ฮานาบิ"มิสเตอร์ชิลเดรน"อิจิบุโทะเซ็มบุ"B'z2009"ฟลายอะเวย์"เรก2010"ทรับเบิลเมกเกอร์"อาราชิ"ทูบีฟรี""วิกทอรี"เอ็กไซล์"มิสเตอร์แท็กซี"เกิลส์เจเนอเรชัน2011"เอฟวรีเดย์คาชูชะ"เอเคบีโฟร์ตีเอต"มานัตสึโนะซาวส์กูด!"2012"โคอิซูรุฟอร์จูนคุกกี้"2013"สโนว์เมจิกแฟนตาซี"เซไกโนะโอวาริ2014"กัตส์!"อาราชิ"โอ.อาร์.ไอ.โอ.เอ็น."ซันไดเมะเจโซลบราเทอส์"คาเซะนิฟูกาเรเตะโมะ"เคยากิซากะโฟร์ตีซิกซ์2017"อูจิอาเงะฮานาบิ"ดาโอโกะกับเค็นชิ โยเนซุ"ไอเดีย"เก็น โฮชิโนะ2018

 เพลงที่มีจำนวนสัปดาห์ที่อยู่ในชาร์ตมากที่สุด 
+ อันดับ เพลง ศิลปิน จำนวนสัปดาห์ อันดับสูงสุด ปีที่เผยแพร่ อัลบั้ม1"แวเรฟเวอร์ยูอาร์" วันโอเคร็อก22742010นิชซินโดรม2"เชปออฟยู"เอ็ด ชีแรน18842017÷3"คานาเดะ"ซูกิมะสวิตช์167272004นัตสึงูโมะนอยส์4"อูจิอาเงะฮานาบิ"ดาโอโกะกับเค็นชิ โยเนซุ15312017แทงกิวบลู5."ไซเลนต์เมเจอริตี"ซากุระซากะโฟร์ตีซิกซ์14912016มัชชิโระนะโมโนะวะโยโงชิตากุนารุ6"เลมอน"เค็นชิ โยเนซุ14412018สเตรย์ชีป7="ซาโยนาระเอเลจี"มาซากิ ซูดะ13932018เพลย์"วาตาริโดริ"อเล็กซานดรอส 13832015ALXD9"โคอิ"เก็ง โฮชิโนะ13512016พ็อปไวรัส10"ไอน์ ไคลน์ (ไอเนะ คูไรเนะ)"เค็นชิ โยเนซุ134192014แยงกี11"รีวเซย์" ซันไดเมะเจโซลบราเทอส์13312014แพลนเน็ตเซเวน12"คิมิวะรกกุโอะคิกาไน"ไอเมียวน์132112017เอ็กไซต์เมนต์ออฟยูท13"ลูสเซอร์"เค็นชิ โยเนซุ12832016บูตเลก14ชินตาการาจิมะซากาแน็กชัน12412015834.194/ซากานาซูกัง15"มารีโกลด์"ไอเมียวน์12312018โมเมนทารีซิกซ์เซนส์
# ภูเขาไฟโอซอร์โน
ภูเขาไฟโอซอร์โน  เป็นภูเขาไฟชนิดกรวยภูเขาไฟสลับชั้นสูงตั้งอยู่ระหว่างจังหวัดโอซอร์โนกับจังหวัดยังกีเวในแคว้นโลสลาโกสของประเทศชิลี ตั้งอยู่ทางชายฝั่งตะวันออกเฉียงใต้ของทะเลสาบยังกีเวและสามารถมองเห็นได้จากทะเลสาบโตโดสโลสซานโตส โอซอร์โนเป็นสัญลักษณ์ของภูมิประเทศท้องถิ่น และมักเป็นที่รู้จักจากการคล้ายคลึงกับภูเขาไฟฟุจิ

โอซอร์โนเป็นหนึ่งในภูเขาไฟที่มีพลังมากที่สุดในตอนใต้ของเทือกเขาแอนดีส ซึ่งได้มีการระเบิดรวม 11 ครั้งระหว่าง 1575 และ 1869 ลาวาจากการปะทุมักไหลจนถึงทะเลสาบยังกีเวและโตโดสโลสซานโตส ส่วนยอดของภูเขาไฟมักคลุมด้วยธารน้ำแข็งแม้จะมีความสูงไม่มากซึ่งมาจากการที่มีหิมะตกจำนวนมากจากสภาพอากาศทางทะเลชื้นของภูมิภาค

โอซอร์โนตั้งอยู่บนภูเขาไฟกรวยภูเขาไฟสลับชั้นอายุ 250,000 ปีที่ถูกกัดเซาะไปแล้ว ชื่อลาปิกาดา  ที่มีแอ่งยุบปากปล่องยาว 6 กิโลเมตร
# การกินพวกเดียวกันเอง
การกินพวกเดียวกันเอง  เป็นพฤติกรรมของสัตว์ที่กินสิ่งมีชีวิตในสปีชีส์พวกเดียวกันเองเป็นอาหาร โดยมักพบพฤติกรรมนี้ในสปีชีส์ที่อาศัยอยู่ในสภาพแวดล้อมที่ขาดแคลนอาหารมาก พบในมากกว่า 1,500 สปีชีส์รวมถึงมนุษย์ โดยในมนุษย์นั้น พฤติกรรมนี้มีมาตั้งแต่ในอดีต และยังพบได้บ้างในปัจจุบัน

ผลดีของพฤติกรรมนี้คือส่งผลให้สิ่งมีชีวิตสามารถหาอาหารและที่อยู่อาศัยได้ง่ายขึ้น และยังลดโอกาสในการแข่งขัน เนื่องจากมีจำนวนประชากรที่ลดลง แต่ผลเสียของพฤติกรรมนี้ก็มีหลายอย่าง เช่น ทำให้โอกาสการแพร่กระจายของเชื้อโรคเพิ่มขึ้น อย่างไรก็ตาม ในหลายสปีชีส์ พฤติกรรมนี้ไม่ได้เกิดจากการขาดแคลนอาหารหรือสภาพความเป็นอยู่ที่ผิดปกติเท่านั้น แต่อาจเกิดจากสาเหตุอื่น ๆ ด้วยElgar, M. A. and Crespi, B. J. (eds) (1992) Cannibalism: Ecology and evolution among diverse taxa. Oxford University Press, New York.

ดูเพิ่ม
 มนุษย์กินคน
# เขาอะเราะฟะฮ์
เขาอะเราะฟะฮ์ , เขาอะเราะฟาต  หรือ ญะบะลุรเราะฮ์มะฮ์  เป็นเนินเขาแกรโนไดออไรต์ ที่ห่างจากมักกะฮ์ทางตะวันออกเฉียงใต้ไปประมาณ 20 กิโลเมตร ตัวภูเขามีความสูงประมาณ 70 เมตร และจุดสูงสุดอยู่ที่ 454 เมตร

รายงานจากธรรมเนียมอิสลามบางส่วน เนินนี้เป็นที่ที่ศาสดามุฮัมมัดยืนและกล่าวคำเทศนาครั้งสุดท้ายที่รู้จักกันในชื่อ คุตบะตุลวิดาอ์''' แก่เศาะฮาบะฮ์ มุสลิมบางส่วนเชื่อว่าภูเขาอะเราะฟาตเป็นที่ที่อาดัมกับเอวา (เฮาวาอ์) พบกันอีกครั้งบนโลก หลังตกลงจากสวรรค์ ส่วนชื่อ ญะบัล อัรเราะฮ์มะฮ์ ที่หมายถึง 'ภูเขาแห่งความเมตตา' มาจากความเชื่อว่าเป็นที่ที่ได้รับอภัยโทษจากบาปทั้งปวง 

ภูเขานี้เป็นสถานที่สำคัญในช่วงพิธีฮัจญ์ เพราะในวันที่ 9 ซุลฮิจญะฮ์เป็นวันอะเราะฟะฮ์ เป็นวันที่ผู้ทำพิธีฮัจญ์ออกจากมินามาที่อะเราะฟะฮ์ มีการอ่านคุตบะฮ์ (คำเทศนา) และละหมาดซุฮร์กับอัศร์ในหุบเขา ผู้แสวงบุญจะใช้เวลาทั้งวันในการขอดุอาอ์ให้อัลลอฮ์อภัยบาปของตน

 ฮัจญ์ 
การทำพิธีที่อะเราะฟะฮ์สิ้นสุดลงเมื่อดวงอาทิตย์ตกดินและผู้แสวงบุญจะเคลื่อนตัวไปยังมุซดะลิฟะฮ์เพื่อละหมาดมัฆริบ ละหมาดอิชาอ์ และพักผ่อนชั่วครู่Peters, F.E., 1996. The Hajj: The Muslim pilgrimage to Mecca and the holy places. Princeton University Press.

พื่้นที่รอบ ๆ เนินเขามีชื่อว่าทุ่งอะเราะฟะฮ์ ซึ้งเป็นพื้นที่สำคัญในศาสนาอิสลาม เพราะในระหว่างทำฮัจญ์ ผู้แสวงบุญจะใช้เวลาตอนบ่ายในวันที่ 9 ซุลฮิจญะฮ์ ถ้าไม่มาในบริเวณนี้ในวันที่กำหนดจะทำให้ฮัจญ์ไม่สมบูรณ์

 ในวรรณกรรม 
ภูเขานี้ได้รับการกล่าวถึงใน มโนสำนึกของฟินเนกัน'' ของเจมส์ จอยซ์

ภาพ